विधवा परित्यक्त महिलाओं को नियुक्तियां देने की मांग
श्रीगंगानगर| बेरोजगारविधवा एवं परित्यक्त महिला संघर्ष समिति ने सीएम वसुंधरा राजे को पत्र लिखकर पूर्व की भांति उन्हें बिना प्रतियोगी परीक्षा के सरकारी नौकरी देने की मांग की। समिति की अध्यक्ष अंजना तुली ने पत्र में लिखा है कि वसुंधरा राजे ने वर्ष 2005-06 में ऐसी नियुक्तियां दी हैं। राज्य स्तर पर पूर्व में इस प्रकरण में 14 अगस्त 12 में उच्चाधिकारियों ने समिति पदाधिकारियों को बुलाकर इस मामले में सुनवाई की थी और बिना प्रतियोगी परीक्षा के विधवा/परित्यक्ताओं को नियुक्तियां देने की अनुशंसा की थी। समिति की 30 दिसंबर को बैठक में विचार-विमर्श किया जाएगा।
hin_Deva hin_Deva